ഐഎസ്എല് കിക്കോഫ് നവംബര് 19ന് മാറ്റമില്ലാതെ ഉദ്ഘാടനമത്സരം ഇന്ത്യന് സൂപ്പര്ലീഗ് എട്ടാം സീസണ് നവംബര് 19ന് ആരംഭിക്കും. പതിവുപോലെ കേരളാ ബ്ലാസ്റ്റേഴ്സ് എടികെ മോഹന് ബഗാന് മത്സരത്തോടെയാണ് ഇക്കുറിയും ഐഎസ്എല്ലിന് തുടക്കമാകുന്നത്. ഗോവയിലെ ഫത്തോര്ദ സ്റ്റേഡിയത്തിലാണ് മത്സരം. ജേണലിസ്റ്റ് മാര്ക്കസ് മെര്ഹുലാവോയാണ് ഇക്കാര്യം ട്വീറ്റ് ചെയ്തിരിക്കുന്നത്. കോവിഡിനെത്തുടര്ന്ന് കഴിഞ്ഞ സീസണിലേതുപോലെ ഇക്കുറിയും ഒറ്റ വേദിയില് തന്നെയാണ് ഐഎസ്എല് നടക്കുക. കഴിഞ്ഞ തവണ മികച്ച രീതിയില് ടൂര്ണമെന്റ് നടത്തിയ സാഹചര്യത്തില് ഇക്കുറിയും ഗോവയില് തന്നെ ഐഎസ്എല് നടക്കുമെന്ന് ഉറപ്പിച്ചിരുന്നു. തുടര്ന്നാണിപ്പോള് ആദ്യ മത്സരം ബ്ലാസ്റ്റേഴ്സും ബഗാനും തമ്മില് നിശ്ചയിച്ചിരിക്കുന്നത്. കാഴ്ചക്കാര് ഏറയുണ്ടാകും എന്നത് തന്നെയാണ് ഈ പോരാട്ടം തന്നെ ഇക്കുറിയും ഉദ്ഘാടനമത്സരമായി നിശ്ചയിക്കാന് തീരുമാനം. അതേസമയം ഉദ്ഘാടനമത്സരത്തിന്റെ കാര്യത്തില് മാറ്റം വേണമെന്ന ആവശ്യവും ഉയരുന്നുണ്ട്. സ്ഥിരം ഒരേ ടീമുകള് തമ്മിലുള്ള പോരാട്ടം ഉദ്ഘാടനമത്സരമാക്കുന്നതിനതിരെ പരിഹാസവും ഉയരുന്നുണ്ട്.